Legal Document

Category: 8

Text:
195.ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 2020269/2134/0022 της 3/8 Μαρτ.1989 (ΦΕΚ Β΄ 175) Αναπροσαρμογή πολεμικών συντάξεων και συντάξεων δικαστικών λειτουργών. Έχοντας υπόψη: 1.Τις διατάξεις των άρθρ. 88, 89, 90, 91, 95, 101, 103 και 105 του Κώδικα Πολεμικών Συντάξεων (Π.Δ.1285/1981, ΦΕΚ 314). 2.Τις διατάξεις της παρ. 5 του άρθρ. 45 του Κώδικα πολιτικών και Στρατιωτικών Συντάξεων (Π.Δ.1041/1979, ΦΕΚ 292). 3.Την ανάγκη άμεσης αναπροσαρμογής των Πολεμικών Συντάξεων, σύμφωνα με τις σχετικές κυβερνητικές εξαγγελίες. 4.Τις διατάξεις του Νόμ. 1517/1985 και Νόμ. 1587/1986 και τη σχετική νομολογία του Ελεγκτικού Συνεδρίου, αποφασίζουμε: 1.Εγκρίνουμε την εφαρμογή από 1 Μαρτ. 1989 του σχεδίου νόμου «τροποποίηση και συμπλήρωση διατάξεων του Κώδικα Πολεμικών Συντάξεων». 2.Διαφορές συντάξεων δικαστικών λειτουργών που προκύπτουν κατά το από 1ης Ιαν. 1985 έως 31 Δεκ. 1986 χρονικό διάστημα, λόγω εφαρμογής του Νόμ. 1517/1985 για τους καθηγητές Ανωτάτων Εκπαιδευτικών Ιδρυμάτων, καταβάλλονται αναδρομικά κατά τα οριζόμενα στην παρ. 6 του άρθρ. 2 του ανωτέρω Νόμου, χωρίς τον περιορισμό του άρθρ. 60 του Π.Δ. 1041/1979, όπως ήδη ισχύει. 3.Η διάταξη της προηγούμενης παραγράφου εφαρμόζεται και για την αναδρομική καταβολή διαφορών που προκύπτουν στις Βουλευτικές συντάξεις. Η απόφαση αυτή να δημοσιευθεί στην Εφημερίδα της Κυβερνήσεως και να κυρωθεί με Νόμο. Κυρώθηκε και από την έκδοσή της έχει ισχύ νόμου από το εδάφ. δ΄ της παρ. 1 άρθρ. 8 Νόμ. 1859/1989, ΦΕΚ Α΄ 153 (κατωτ. σελ. 248,195). 29.Β.α.194-195 Πολιτικές και Στρατιωτικές Συντάξεις